BERBEC. Ți se arată o zi banală pentru azi, fără prea multă semnificație în marea carte a vieții tale, o zi în care nu se întâmplă mai nimic. Însă, chiar dacă nu apar noutăți, persoana iubită îți este alături, te răsfață, iar tu nici nu-ți dorești mai mult, asta pentru tine e suficient.
TAUR. Mania ta de a face totul perfect te va ajuta să-ți atingi un scop, pe care alții au tot încercat, dar nu au reușit. Nu te laşi până ce un anumit proiect nu iese ca la carte şi depui toate eforturile în acest sens, iar rezultatul muncii tale merită să fie apreciat doar prin superlative.
GEMENI. Întâmplările recente, fie de afacere, de serviciu, sau de suflet, au efect benefic asupra psihicului tău. Ți-ai recăpătat buna dispoziție și ești pregătit pentru ceva nou în acel plan al vieții tale care înainte te-a dezamăgit și ești convins că de data aceasta va ieși bine.
RAC. Nu-ţi convin condiţiile în care lucrezi și nici colegiii nu îți fac ziua mai frumoasă, dar nu ai încotro, trebuie să le accepţi. E un compromis pe care trebuie să-l faci fără regrete, pentru că ceea ce te aşteaptă la final merită efortul și știind acest lucru accepți sacrificiul.
LEU. Nu te lași nici tu prea ușor pus la tăcere atunci când se încing dispute în jur, mai ales când e vorba de probleme profesionale. Ai dovezi, ridici și tonul dacă este nevoie, pentru că nu ești de acord cu ceea ce încearcă unii să-ți impună, când tu știi bine ce ai de făcut.
FECIOARĂ. Principala ta preocupare e familia, căci aici este nevoie de atenţia ta. Vei reuşi să le faci pe toate, pentru că pui suflet în ceea ce faci şi ai şi motive de satisfacţie de fiecare dată când iei legătură cu cei dragi, iar ei sunt recunoscători pentru ceea ce faci pentru ei.
BALANȚĂ. Din cauza unei dispoziții care nu te lasă să duci mai departe o muncă în care ai avut multă încredere, eşti nevoit să-i pui punct aici, iar asta, pe moment, te întristează. Nu este cazul să te necăjești, pentru că în curând vei putea începe un lucru mult mai bine plătit.
SCORPION. Ești cuprins de o energie nouă, care merită investită cu folos și cât mai repede. Fie că apare un scop nou în viața ta pe care vrei să-l atingi, fie îți faci un plan măreț, sau poate, un proiect bun de vacanță, acționează acum, până când se menține elanul de pornire.
SĂGETĂTOR. Se știe că tu ai o relație specială cu bătrânul Cronos, parcă în viața ta timpul s-ar măsura cu alt etalon decât pentru alții. Știi să-ți organizezi atât de bine și de eficient munca, încât nu lași niciun minut să treacă fără rost, fără folos și faci întodeauna ceva util.
CAPRICORN. Nu te lăsa condus de niște persoane care fac tot posibilul să obțină de la tine ceva pe căi incorecte. Chiar dacă reacția ta va fi puțin mai dură, ridică-te pentru drepturile tale, altfel încât persoana în cauză să nu mai poată obține o victorie nemeritată pe seama ta.
VĂRSĂTOR. Colegii începători te privesc cu admiraţie și cu o oarecare invidie pozitivă, aşteptând mult sprijin de la tine. Tu ai ce să le împărtăşeşti și te vei ocupa de ei cu drag, vrând să le transmiţi și lor ceea ce ştii. Nimic nu e mai plăcut decât să vezi că i-ai învățat ceva.
PEȘTI. Distanțele îți pot aduce bucurii astăzi. Se rezolvă cu bine o problemă care te-a îngrijorat și pentru soluționarea căreia trebuia să te deplasezi în altă locație, iar acum nu mai trebuie să pleci, sau de departe se pot ivi şi niște bani, exact când aveai mai mare nevoie de ei.